 Articol publicat în revista Filmtett (http://www filmtett ro/cikk/3752/14-filmtettfeszt-magyar-filmnapok-2014-oktober-2-5) "EDZI AZ ELMÉT ÉS JÓKEDVET ÁD " 14 Filmtettfeszt Magyar Filmnapok, 2014 október 2-5 Beszámoló A 14 Filmtettfeszt négy napja alatt stabil telt ház volt az esti "fomusoridoben" a kolozsvári Gyozelem moziban, a legtöbben Pálfi György új filmjére, a Szabadesésre voltak kíváncsiak A legfrissebb magyar filmtermést bemutató fesztivál pörgosen indult, minden nap tudott okozni néhány kellemes meglepetést és egy igazi meghatározó filmélménnyel zárult - azaz tulajdonképpen nem is zárult, hiszen ez a filmadag egy darabig még elegendo beszédtémát biztosít majd a látogatók baráti köreinek, nem csak Kolozsváron, hanem a többi kilenc erdélyi helyszínen is A fesztivál kolozsvári kiadása idén a Gyozelem mozi - Sapientia EMTE - Insomnia Café háromszögben zajlott, kevesebb kiegészíto rendezvénnyel, de izgalmasabb filmes válogatással Az eddigi Filmtettfesztekhez hasonlóan idén is volt könyvbemutató és centenáriumi rendezvény, ezúttal a ketto egyben: dr Góg Laura Tolnay 100 címu portrékötetét ismerhettük meg Tolnay Klári születésének száz éves évfordulója alkalmából A bemutató beszélgetésen kiderült, hogy a Horthy-, Rákosi- és a Kádár-korban egyaránt ünnepelt, 400-500 szerepes életmuvet maga mögött tudó színészno idosebb korában "vagány öregasszony" volt, aki szívesen pasziánszozott, játszott négykezest és írt is Egy grafológus, aki névtelenül elemezte az egyik írását - más ismert emberek kéziratai mellett - kijelentette az akkor 79 éves Tolnay Kláriról, hogy az "íráskép alapján az alany fiatal" és azt is, hogy "össze kellene kapnia magát, mert tehetséges" A Filmtettfeszten folytatódott a Drakula-forgatókönyv felolvasásával tavaly elkezdett alternatív erdélyi filmtörténet is, az Insomniában szombat este "minden idok legrosszabb filmjét" vetítették, Lugosi Béla utolsó alakításának emlékére A megtisztelo címet Ed Wood 1956-ban készült 9-es terv a világurbol címu filmje kapta Ami a Gyozelem moziban zajló foprogramot illeti, Zágoni Bálint foszervezo a megnyitón elmondta, hogy idén jóval könnyebb volt összehozni egy négynapos programot a magyar filmfelhozatalból, mint tavaly A játékfilmes válogatásból hiányoltam Mundruczó Kornél Oscar-díjra nevezett Fehér Isten címu filmjét, de bizonyára adminisztratív oka van annak, hogy ez a film egyelore nem került bemutatásra Erdélyben Látható volt viszont több ígéretes elsofilmes rendezo alkotása, illetve a korábbi generáció néhány tagjának "átmeneti" alkotásai, olyan filmek, amelyek az igazi nagy projekt megvalósulására várva készültek el, de egyáltalán nem lettek mellékesek Autósmozi Székelyudvarhelyen "Isteni muszakban" Az egyik ígéretes elsofilmes rendezo épp a fesztivál nyitófilmjét rendezte, Szász Attiláról van szó, aki tulajdonképpen már nagyon rég profi reklámfilmes, elso nagyjátékfilmterve, a Zoé viszont többek között a korábbi magyar filmtámogatási rendszer összeomlása miatt még nem készülhetett el Elso egész estés filmjét így nem a saját, hanem Köbli Norbert forgatókönyvébol rendezte, felkérésre, az '56-os forradalom történetének egyik szeletérol - egy olyan korról, amihez nem érzett sok affinitást, viszont egy olyan formában, ami annál inkább közel áll hozzá Ez lett A berni követ, a Montreal World mozifilmfesztiválon is díjazott tévéfilm, amit a kritika a "végre egy jó magyar thriller" felkiáltással üdvözölt Valóban az, így jól indult a Filmtettfeszt és a vetítés után az is kiderült, hogy szerencsére már készül a következo Köbli-Szász tévéfilm Az élet kegyetlen, de talán mégis van benne valami szép - tág értelemben több elsofilm is errol szólt a Filmtettfeszten A fesztivál elso napját záró Isteni muszak, Bodzsár Márk fekete komédiája groteszk történet egy cinikus mentosorvos, egy démoni temetkezési vállalkozó és egy hosszerelmes fiatal orvos holttestüzletérol Erossége, hogy a karakterek nem egysíkúak, végig a rokonszenv és az ellenszenv között balanszíroznak, éppen ezért hitelesek A berni követ közönségtalálkozója Kolozsváron Zomborácz Virág Utóélet címu filmje az Amélie csodálatos életére emlékeztet, férfi foszereplovel, magyarországi vidéki helyszínnel és jóval több fekete humorral Mózes, aki sehogy sem tud megfelelni bibliai névadójának és az apai elvárásoknak, megpróbálja kézbe venni az életét és ebbol mindenféle abszurd helyzet következik Például egy hiperrealistának szánt karácsonyi betlehemes gyerekeloadás - a közönség kedvence a filmbol Bár a film végén a felnotté válás talán túl didaktikusan valósul meg, az Utóélet szeretheto film, azzal az üzenettel, hogy nem kell kétségbeesni, ha nem felelünk meg a társadalmi normáknak Kellemes meglepetés volt Kerékgyártó Yvonne elso filmje, a Free Entry, a Filmtettfeszt idei válogatásának egyik generációs filmje Két kamaszlány Szigeten töltött kalandos éjszakája látható benne, érdekessége, hogy a Sziget három különbözo kiadásán forgatták, szinte nulla költségvetésbol, a végso egységet pedig az utómunka, illetve a ruhák, kiegészítok és a smink adta Elofordult, hogy az egyik szereplo pólóját egy év után grafikástól rekonstruálni kellett az elozo felvételek alapján, mert az alkalmi jelmez idoközben eltunt - derült ki a közönségtalálkozón A másik generációs film Reisz Gábor vizsgafilmje, a VAN valami furcsa és megmagyarázhatatlan címu A film a húszas éveik végén járó városi fiatalok kórképe, a foszerepben egy csellengo bölcsésszel, aki multiknál unatkozó, tudatosan táplálkozó, külföldön mosogató vagy éppen munkanélküli kortársai mellett, kudarcos szerelem után, szülei védo "karmai" között próbál túlélni Végül is úgy tunik, sikerül neki, mert az élet alapvetoen ilyen és nem lehet egyszeruen, fájdalommentesen és egyik pillanatról a másikra "exitálni" belole Reisz Gábor Csíkszeredában Az idosebb generáció úgy tunik, pesszimistább, illetve nem volt célja a kellemes szórakoztatás: Dyga Zsombor és Pálfi György filmjeibol kimaradt a "mégis van benne valami szép" Mindkét rendezo epizodikus filmet forgatott, költségvetési okokból: a más-más színészekkel forgatott epizódok kevesebb forgatási idobe és kevesebb pénzbe kerültek Dyga Zsombor a Couch Surfbe saját történetein kívül két másik szerzo, Köbli Norbert és Mészöly Ágnes forgatókönyveit is bekapcsolta, a végeredmény tíz különbözo, egy-egy kanapén zajló, változó színvonalú rövidfilm Pálfi György hét epizódból rakta össze a Szabadesést,ezek szervesebben állnak össze egy egésszé, a karakterek ugyanis néha találkoznak a kerettörténetben A film rekordido alatt készült egy dél-koreai fesztivál finanszírozásából, a rendezo a közönségtalálkozón elmondta, hogy felszabadító érzés volt egy nemzetközi közönségnek dolgozni, ugyanakkor "fel kellett kötni a gatyát, mert a koreaiak tudnak filmet csinálni" Pálfi és csapata kelloen megdöbbento és hosszabb emésztést igénylo filmet rakott össze A vetítést követo beszélgetésen néhány kulisszatitok is kiderült, például az, hogy a CGI-nál jobb a mechanikus trükk Animációs muhely Nagyváradon A dokumentumfilmek sem maradtak ki a Filmtettfeszt programjából, látni lehetett például Varga Ágota Balázs Béla-díjas filmrendezo A tartótiszt címu filmjét, amely nem csak azért kivételesen eros, mert eloször szólal meg benne nyilvánosság elott a szocialista Magyarország egyik egyházi személyekkel foglalkozó tartótisztje, hanem azért is, mert ez a tartótiszt találkozik egykori megfigyeltjeivel, és a film segít neki abban, hogy kétes múltját valamiképpen feldolgozza Erdélyi alkotók filmje idén csak a rövidfilmes válogatásokban volt látható a Filmtettfeszten, jó hír viszont, hogy a következo generációban vannak ígéretes alkotók, akik remélhetoleg találkoznak majd az erdélyi filmre is figyelo producerekkel, például az Inforg stúdió vezetojével, Muhi Andrással, a Filmtett Sárga Csikó Díjának idei nyertesével A díjátadón Muhi az erdélyi filmesek újabb generációjából említette is Visky Ábel nevét, a rendezo Maflicsek címu rövidfilmje valóban az egyik legérzékenyebb volt az erdélyi rövidfilmes blokkból és ígéretesnek tunik Gábor Lóránd is, aki a Zoltán címu rövidfilmjében szintén árnyaltan nyúlt az anya-fiú kapcsolat témájához Kósa András László, a bukaresti Balassi Intézet igazgatója, Muhi András és a csikó Egyszeru, de szívós - találónak érzem a szervezok önreflexív megállapítását a rendezvényrol a musorfüzet elején Filmtettfesztre menni egyébként nem csak azért jó, mert ingyen van vagy mert amúgy is esos az ido október elején, hanem azért is, mert sok olyan emberrel lehet találkozni itt - barátságos légkörben - akik elég elszántak, kitartóak, kíváncsiak és elég önbizalommal rendelkeznek ahhoz, hogy mindenféle mostoha körülmény és pályázati macera ellenére filmet alkossanak és ez mindenképp üdíto jelenség, foleg, ha ezek a filmek élvezhetoek is A közönség reakcióiból ítélve ez is megvolt a 14 Filmtettfeszten 